"آلمانیا اوکراینانی بوندان سونرا دا مالیه قایناق لاری، ائله‌جه ده سلاح- مهمات ایله تامین ائتمه‌یه داوام ائده‌جک".
بونو آلمانیا باش ناظیری اولاف شولتس ناتو باش کاتیبی ینس استولتنبرگ ایله بیرگه مطبوعات کنفرانسیندا دئییب.
اونون سؤزلرینه گؤره، باتی روسیانین تجاووزونون کیفایت قدر اوزون مدت داوام ائدجگینه حاضیر اولما‌لی‌دیر و بو سبب‌دن ده ناتو متفیق‌لری بونا حاضیرلاشیرلار، سیاست‌لرینی بونا اویغونلاشدیریرلار.
"بودجه‌میزده کیفایت قدر پول‌موز وار و صنایعمیز سلاح اوره تیمی، تعمیری و اونلارا تکنیکی خیدمتین گؤستریلمه‌سی اوچون ایمکان‌لارینی آرتیریر"، - اولاف شولتس وورغولاییب.
قئید ائدک کی، آلمانیا دئمک اولار، روسیانین اوکراینادا محاربه‌یه باشلادیغی آندان رسمی کیئوه حربی یاردیم گؤستریر. آلمانیا اوکراینایا آرتیق زره لی آراج و هاوا هوجوموندان ساوونما سیستم لری وئریب. بون‌دان علاوه، اوکراینا سلاح‌لی قوه‌لری ان سون " Leopard 2A6" تانک‌لاری الده ائدیب‌لر.
همچنین آلمانیانین "راین متال" ساوونما شیرکتی اوکراینادا معاصر تانک‌لار و ساواش خودرولاری ‌تولید ائتمگی پلانلاشدیردیغی فابریکاسی تیکمک ایستییر.
